Vonku je horúco alebo sú búrky, preto je dobré mať stále so sebou nejakú knihu na čítanie v tieni alebo pod strechou. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Leto sa prihlásilo ako sa patrí. Končí sa školský rok, deťom sa bude hodiť nejaká tá kniha či darovacie karty. Vonku je horúco alebo sú búrky, preto je dobré mať stále so sebou nejakú knihu na čítanie v tieni alebo pod strechou. Pripravili sme pre vás niekoľko výberov kníh pre deti aj pre dospelých a okrem toho ponúkame členom a členkám Artforum klubu zľavu 20 % na jednu knihu z nákupu. To nie je všetko. U nás v kníhkupectve máme klimatizáciu, kávu a nanuky, tak príďte. Tak to celé ešte rozvedieme.
## U nás v kníhkupectve
Letné čítanie je tu. Príďte si vybrať knihu na leto a my vám ju predáme s 20 % zľavou. Akcia platí od 22. 6. do 18. 7. 2026 pre členov Artforum klubu vo všetkých kamenných kníhkupectvách Artforum na jednu knihu z jedného nákupu denne.
Blíži sa koniec školského roka a s ním vysvedčenie a prázdniny. Príďte spolu s deťmi, alebo bez nich vybrať knihy za vysvedčko, či čítanie na leto. A rovno môžete poďakovať aj pani učiteľkám a pánom učiteľom, či iným sprievodcom a sprievodkyniam vašich ratolestí napríklad darovacou kartou do Artfora. Nech si aj oni a ony môžu prísť vybrať čítanie na leto. Alebo im nejaké čítanie vyberte vy. Za školský rok treba poďakovať! Najlepšie knihou! Deťom, rodičom aj učiteľstvu!
Skôr než k nám prídete, pozrite si naše výbery kníh. Sú tam nielen knihy pre deti, ale aj knihy pre dospelých v rôznych kategóriách. Knihy sme svedomito vybrali my z kníhkupectva Artforum a o výberoch sme sa medzi sebou veľa rozprávali. Nech sa páči.
Z úplne nových kníh, ktoré k nám prišli minulý týždeň, nás zaujali Giovanniho izba od Jamesa Baldwina, Maškaráda géniů od nášho obľúbeného Fritza von Herzmanovsky-Orlanda a Teorie fikce jako odnosné tašky od Ursuly K. Le Guin.
Tento týždeň nás čakajú dve podujatia. Obe vo štvrtok 25. 6. 2026. Detské (posledné pred letnou pauzou) bude o 10.00 (klimatizáciu máme) – Deti v knižnej spleti: Stratené sovíča / Tvorivé čítanie s Miriam. Malé sovíča sa jedného dňa stratí. Blúdi lesom a hľadá maminku. Aká je? Veľká, má špicaté uši a láskavé oči! Budeme si rozprávať príbeh o maminke a o tom, čo je naozaj dôležité. Budeme si vyrábať mozaikové sovičky a spievať. FB event tu: https://fb.me/e/8zTKc7lVr No a večer o 18.00 príde zdiaľky Wojciech Górecki aby uviedol svoju knihu Prípitok na predkov. Príďte si vypočuť rozprávanie človeka, ktorý Kaukaz prešiel krížom-krážom a rozumie mu ako málokto v Európe. Niektoré miesta na svete sú možno priďaleko. Ukrývajú sa za vysokými horami alebo sú príliš cudzie. Skrátka – nepoznáme ich. Tri krajiny Južného Kaukazu – Arménsko, Azerbajdžan a Gruzínsko – medzi ne celkom určite patria. FB event tu: https://fb.me/e/3Ouu9zxTP A budúci týždeň v pondelok 29. 6. 2026 o 18.30 predstavíme u nás v kníhkupectve knihu Matúša Valla: Predtým a potom. Ako vyzerá Bratislava pred a po? A čo všetko sa musí udiať medzi týmito dvoma slovami? Matúš Vallo predstaví svoju novú knihu Predtým a potom — osobný príbeh o ôsmich rokoch premeny mesta, v ktorom veľa malých príbehov so šťastným koncom tvorí jeden veľký: lepšiu Bratislavu. Vstup voľný, súčasťou večera bude podpisovanie novej knihy Predtým a potom. FB event tu: https://fb.me/e/7UkFN5hcV
Tešíme sa na vás u nás v kníhkupectve.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.